ร้าน vanilla cafe ตั้งอยู่ในส่วนของ vanilla garden ซอยเอกมัย 12 เข้ามาจากซอยเอกมัยร้านจะอยู่ด้านซ้ายมือ ถ้านั่งวินมอเตอร์ไซต์มาประมาณ 20 บาท หรือจะขับรถมาเองก็มาได้หลายทางค่ะ วันนี้ขับรถมาเองหนีรถติด โดยมาจากทางพระโขนง เข้าซอยปรีดีพนมยงค์ 25 หรือ 31 ก็ได้ค่ะ วันนี้เข้าซอย 25 เลี้ยวไปเลี้ยวมาก็ทะลุถึงซอยเอกมัย 12 ค่ะ

ร้าน vanilla cafe จะอยู่ด้านในๆ หน่อยค่ะ เดินตามทางผ่านร้าน vanilla bake shop เข้ามานิดหน่อย จะพบกับร้าน vanilla cafe ร้านน่ารักๆ ลักษณะคล้ายบ้าน 2 ชั้น สามารถเลือกนั่งด้านนอกร้าน หน้าร้านด้านใน ขึ้นชั้นบน หรือลงชั้นล่างก็ได้ค่ะ วันนี้เลือกนั่งชั้นล่าง บรรยากาศในร้านคือดีค่ะ ไฟสีส้มสวยๆ สลัวนิดๆ เป็นร้านที่อยากจะนั่งอยู่นานๆ ร้านค่อนข้างสงบ ร้านนี้เหมาะสำหรับครอบครัว เพื่อนหรือคู่รักก็ได้ค่ะ

รายการอาหารมีค่อนข้างหลากหลายค่ะ วันนี้เลือกเป็นสปาเก็ตตี้ 2 รายการ

- สปาเก็ตตี้คาโบนาล่า (250 บาท) ปริมาณพอสมควร ตามปกติของสปาเก็ตตี้คาโบนาล่าคือต้องกินตอนร้อนๆ ถึงจะอร่อย กลิ่นชีสมาเต็ม รู้เลยว่าใส่ชีสมาแบบจัดเต็มมากๆ เส้นสปาเก็ตตี้เหนียวนุ่มกำลังดี รสชาติดีแต่ไม่ถึงกับโดนเท่าไหร่

- สปาเก็ตตี้ขาหมูกรอบ (250 บาท) สปาเก็ตตี้พร้อมขาหมูกรอบๆ 6-7 ชิ้นใหญ่ๆ ในรูปดูเหมือนจะเผ็ดๆ แต่จริงๆ จะเผ็ดนิดหน่อย รสชาติดี ไม่มันมาก หมูกรอบสมชื่อ เส้นเหนียวหนึบดีค่ะ จานนี้ค่อนข้างประทับใจค่ะ

สำหรับร้านนี้บรรยากาศดีค่ะ ชอบมากๆ ให้คะแนนเต็มเลย ส่วนสปาเก็ตตี้สองรายการที่กิน รวมๆ ยังรู้สึกปกติ ราคาสูงไปนิด